钦定古今图书集成/历象汇编/庶征典/第034卷 > 《回回历》 > 阴雨湿润
## 钦定古今图书集成/历象汇编/庶征典/第034卷 > 《回回历》 > 阴雨湿润

“亥卯未系水局”，子午二宫皆主雨水，金星亦主雨并
雾露，水星主风云微雨。

“年命宫，四季朔望宫”，主星，是太阴金水，在亥卯未子
午宫内三星，内一星为命主星，二星与之相照，主依
时雨多。若太阴为命，主水多且广，金星风暗雨水，水
星风云多雨少。若上星不系作雨时，则阴暗风起微
雨。

水星去一宫，移一宫，则天气更改，晴则阴，阴则晴。
水星行迟时，不拘在何宫，主天色更改阴雾。

水星行迟，有太阴，或金星在亥卯未宫，主雨水连阴。
太阴金水初交亥卯未宫，及时雨，不当雨时，则天暗
风起。

日月朔望，命宫主星与第七宫主星相照，或沾光，或
聚光，亦雨。时有雨，不当雨则风。热时极热，冷时极冷。
太阴与金星、火星相照，主雨；与木星、水星照，主风；与
土星照，极寒风雪。

“金星后太阳西入”，在亥卯未宫，主雨多，又有太阴水
星照尤多，但一星不全则减。

太阴主雨，水行疾度渐增，则雨多上升。时雨多，或近
朔望，亦主雨水。

上弦至望，下弦至朔，为升高之时。

太阴在年命宫盘内，十宫、九宫、八宫、二宫、三宫、四宫、
六阴宫，主多水，其对六阳宫，则雨水少。

年命宫主星属火，遇太阴金星、水星在亥卯未宫，与
火星相照，火星又在第十宫命宫二宫，又是亥卯未
宫，主无限大水。若金水又逆行，又遇恶星相照，水灾
尤甚。若安命是土星，如此土星当降下之时，亦主大
水。